Piret Voolaid

Piret Voolaid (sündinud 23. aprillil 1971) on eesti folklorist, alates 2023. aastast Eesti Kirjandusmuuseumi direktor.

Haridus
Piret Voolaid lõpetas 1996. aastal Tartu Ülikooli eesti ja võrdleva rahvaluule erialal. 2005. aastal kaitses ta Tartu Ülikoolis teadusmagistri kraadi (magistritöö "Eesti mõistatuste perifeerne aines: elektroonilised andmebaasid internetis").

Aastatel 2005–2011 õppis ta Tartu Ülikoolis eesti ja võrdleva rahvaluule osakonnas doktorantuuris. Doktoriväitekirjas "Eesti mõistatused kui pärimusliik muutuvas kultuurikontekstis" analüüsis ja mõtestas eesti mõistatusi kogu nende liigilises mitmekesisuses. Töö põhifookuses on mõistatuste tänapäevased allvormid (keerdküsimused, liitsõnamängud, lühendmõistatused, piltmõistatused jne), mis erinevad oma sisult ja vormilt oluliselt vanematest traditsioonilistest mõistatustest. Töös demonstreeritakse mõistatuste alaliikides toimunud muutusi ja näidatakse, kuidas ühiskondlik-kultuuriline (sh poliitiline, etniline, majanduslik ja tehnoloogiline) ümbrus mõjutab pidevalt mõistatuste vormi ja sisu.

Töö
1993. aastal asus ta tööle Eesti Teaduste Akadeemia Eesti Keele ja Kirjanduse Instituudi folkloristika osakonnas vanemlaborandina. Aastatel 2000–2005 oli ta Eesti Kirjandusmuuseumi folkloristika osakonnas assistent, aastatel 2005–2012 teadur. 

Alates 2011. aastast on Voolaid ajakirjade “Mäetagused” ja “Folklore. Electronic Journal of Folklore” ülevaatetoimetaja. Aastast 2013 töötas ta Eesti Kirjandusmuuseumi folkloristika osakonnas vanemteaduri ametikohal, alates 2016. aasta aprillist 2022. aasta lõpuni täitis ta lisaks Eesti-uuringute Tippkeskuse tegevjuhi ülesandeid. 

5. detsembril 2022 valis teaduspoliitika komisjon Voolaiu Kirjandusmuuseumi direktoriks. Tema viis aastat kestev ametiaeg algas 1. jaanuaril 2023. 

Piret Voolaid on osalenud erinevates rahvusvahelistes teadusprojektides ja kuulub mitmetesse erialaorganisatsioonidesse. Oma uurimistulemusi on ta tutvustanud arvukatel konverentsidel ja seminaridel nii Eestis kui ka rahvusvahelistel foorumitel. Ta on täiendanud end teadusvälisvahetuse raames nt Soomes, Sloveenias, Poolas, Ungaris. Sagedane esineja on ta olnud Rahvusvahelise Parömioloogia Assotsiatsiooni (IAP), Rahvusvahelise Etnoloogia ja Folkloori Ühingu (SIEF), Rahvusvahelise Rahvajuttude Uurimise Seltsi (ISFNR), Rahvusvahelise Kehakultuuri- ja Spordiajaloo Ühingu (ISHPES) jt üritustel, rääkimata kaasategemisest kohalikel Kreutzwaldi päevadel (Kirjandusmuuseumi aastakonverentsil), Eesti-uuringute Tippkeskuse konverentsidel või folkloristide talvekonverentsidel (vt http://www.folklore.ee/rl/talvekonverents/). Ta on korraldanud rohkelt nii sisemaiseid kui ka rahvusvahelisi teadussündmusi, olnud mitmete suurte üleriigiliste laste- ja noortepärimuse kogumisaktsioonide algataja, korraldaja ja mõtestaja (nt 2007 - üleriigiline koolipärimuse kogumisvõistlus; 2011 - üle-eestiline lasteaiapärimuse kogumisvõistlus; 2021 - koolipärimuse kogumisvõistlus Kanada eestlastele). Ta on aastaid korraldanud (lasteaia)õpetajatele suunatud koolituspäevi, esinenud rohkete ettekannete ja loengutega laiemale avalikkusele mõeldud seminaridel-konverentsidel-koolitustel.

Ta on panustanud teadusnõukogude ja -komisjonide töösse.

Looming
Peamised uurimisteemad on folkloori lühivormid (mõistatuste liigiline mitmekesisus ja sotsiokultuurilised kontekstid, vanasõnade kaasaegsed kasutusümbrused), laste- ja noortefolkloor kui ühiskondlike muutuste ja hoiakute indikaator, meediafolkloor, sh interneti sotsiaalmeedia ilmingud, multimodaalsed ja visuaalsed folkloorivormid (nt paröömiline grafiti, piltmõistatused, internetimeemid) kui nüüdisühiskonna sünkreetlised kultuurinähtused. Ta on spordifolkloristika ehk spordifolkloorile keskenduva uurimissuuna ehk sportloristika juurutaja ja arendaja, analüüsides nt dopingufolkloori, spordi rolli identiteedinarratiivide konstrueerimisel.

Koostanud mitmeid folkloori lühivormide andmebaase, avaldanud teadusartikleid, toimetanud artiklikogumikke ja ajakirjade erinumbreid.
On jaganud trükisõna ja meedia vahendusel laiemale üldsusele teadmisi vanasõnade, kõnekäändude ja mõistatuste kohta, et toetada tänapäevase eesti keele loomingulist potentsiaali, rikastada sõnavara, avada meie keelekasutuse laiemat tähendust. Tõsiteaduslike käsitluste kõrval kuuluvad Piret Voolaiu tööde hulka lastele, noortele ja laiemale üldsusele suunatud populaarteaduslikud kogumikud, mängulised kaardipakid sarjast "Head eesti ...", samuti pidevad lühifolkloorialased raadioesinemised, nt Vikerraadio saadetes "Huvitaja"  ja "Keelesaade", populaarteaduslikud artiklid nt ajalehtedes Sirp, Eesti Ekspress, Õpetajate Leht ja ajakirjas Horisont.
On löönud kaasa Tartu Ülikooli kultuuriteaduste instituudi eesti ja rahvaluule osakonna folkloristika õppekavas, pidanud külalisloenguid folkloori lühivormidest, internetifolkloorist, juhendanud magistrante ja oponeerinud lõputöid. 
Ta on korraldanud hulgaliselt nii riigisiseseid kui rahvusvahelisi teaduskonverentse, on olnud mitmete suurte üleriigiliste laste- ja noortepärimuse kogumisaktsioonide korraldaja (nt 2007 - üleriigiline koolipärimuse kogumisvõistlus; 2011 - üle-eestiline lasteaiapärimuse kogumisvõistlus; 2021 - koolipärimuse kogumisvõistlus Kanada eestlastele). On aastaid korraldanud (lasteaia)õpetajatele suunatud koolituspäevi.

Koostatud andmebaasid
2002 − Eesti piltmõistatused
2003 − Eesti liitsõnamängud
2004 − Eesti keerdküsimused
2004 − Eesti lühendmõistatused
2013 − Grafiti andmebaas

Valik raamatuid
Voolaid, Piret (1998). Elevant külmkapis: Kimbuke keerdküsimusi eesti koolilaste suust. Tallinn: Koolibri.
Voolaid, Piret (2002). Kotisuu ei räägi: Liitsõnamänge. Tallinn: Eesti Kirjandusmuuseum.
Voolaid, Piret (2003). Kaelkirjak akna taga: Põimik piltmõistatusi. Tallinn: Koolibri.
Voolaid, Piret (2010). Kus sõnu, seal mõnu: Valimik vanasõnu noortele. Tallinn: Ajakirjade Kirjastus.
Voolaid, Piret (2010). Jänes hüppab kitse: Loomamõistatused sõnas ja pildis. Tallinn: Ajakirjade Kirjastus.
Voolaid, Piret (2012). Pane like ja postita oma seinale! Valimik Facebooki ahelpostitusi. Tallinn: Ajakirjade Kirjastus.
Voolaid, Piret (2013). Kahe lehega kapsapea: Mõistatusi inimesest, elamisest ja olemisest. Tallinn: Ajakirjade Kirjastus.
Baran, Anneli; Laineste, Liisi; Voolaid, Piret (2014). Scala naturae. Festschrift in Honour of Arvo Krikmann: for his 75th birthday. Tartu: Eesti Kirjandusmuuseumi Teaduskirjastus.
Voolaid, Piret; Järv, Risto; Ots, Loone (2018). Kes otsib, see leiab. 1111 eesti vanasõna selgituste ja kommentaaridega. Tallinn: Rahva Raamat.
Voolaid, Piret; Babič, Saša (2019). Variation in Folklore and Language. Newcastle upon Tyne: Cambridge Scholars Publishing.

Valik artikleid
Voolaid, Piret (2009). Narratiivsed piltmõistatused - mitme folkloorižanri piirinähtus. Keel ja Kirjandus, 7. Lk 473−488
Voolaid, Piret (2010). Humorous Interpretations of Abbreviations as a Socio-Cultural Phenomenon. Folklore. Electronic Journal of Folklore, 46. Lk 61−82
Voolaid, Piret (2014). Olümpiavõitja kui rahvuskangelane: folkloristlik vaade ühele dopingujuhtumile. Mäetagused. Elektrooniline ajakiri, 58. Lk 53−84
Voolaid, Piret (2014). Collecting and Representing Newer Paremiological Forms: The Academic Online Database of Paremic Graffiti. // Scala naturae: Festschrift in Honour of Arvo Krikmann: for his 75th birthday. Baran, Anneli; Laineste, Liisi; Voolaid, Piret (Ed.). Tartu: Eesti Kirjandusmuuseumi Teaduskirjastus. Lk 225−240
Voolaid, Piret (2015). Lapsesuufolkloor lingvistilise huumoriteooria vaateväljas: Suulistel ütlustel põhinev kirjalik traditsioon. Keel ja Kirjandus, 12. Lk 841−858
Granbom-Herranen, Liisa; Babič, Saša; Voolaid, Piret (2015). Proverbial Expressions in Newspapers. A Study in Estonia, Finland and Slovenia. Traditiones : zbornik Instituta za slovensko narodopisje in Glasbenonarodopisnega inštituta ZRC SAZU = Acta Instituti ethnographiae et Instituti ethnomusicologiae Slovenorum, 44 (3, 1). Lk 5−32
Voolaid, Piret (2015). New Estonian Paremiological Database: Proverbs in Graffiti. // Soares, Rui JB; Lauhakangas, Outi (Ed.). 8º Colóquio Interdisciplinar sobre Provérbios: 8th Interdisciplinary Colloquium on Proverbs: Tavira - Portugal, 02-09 Nov 2014. Tavira 2015: International Association of Paremiology. Lk 542−554
Voolaid, Piret (2016). Children’s Funny Remarks in the Field of Linguistic Humour Theory. Folklore. Electronic Journal of Folklore, 64. Lk 159−180
Laineste, Liisi; Voolaid, Piret (2016). Laughing across borders: Intertextuality of Internet memes. European Journal of Humour Research, 4 (4). Lk 26−49
Voolaid, Piret (2016). Värvisõnad ja värvisümbolid eesti mõistatuste alaliikides. Mäetagused, 2. Lk 69−98. https://www.folklore.ee/tagused/nr64/voolaid.pdf
Voolaid, Piret (2017). Eesti rahvussport – suurtest narratiividest variatiivse ja humoorika/iroonilise rahvaretoorikani. Mäetagused, 69. Lk 109−132. https://www.folklore.ee/tagused/nr69/voolaid.pdf
Voolaid, Piret (2017). Mõistatused ja mõistatamine Virumaal. Mäetagused, 66. Lk 115−138. https://www.folklore.ee/tagused/nr66/voolaid.pdf
Voolaid, Piret (2018). Новая визуальная жизнь шуточных вопросов в интернет-мемах. Sator, 19. Lk 397−416
Voolaid, Piret (2021). Kaugõppe kujutamine COVID-19 pandeemia esimese laine meemides: huumor kui toimetulekuviis ja enesekaitsestrateegia. Mäetagused, 81. Lk 19-44. https://www.folklore.ee/tagused/nr81/voolaid.pdf

Raadios
Piret Voolaid. Vikerraadio saates "Huvitaja" esitatud vanasõnade seletused 
Piret Voolaid. Vikerraadio "Keelesaade" (2013) Mõistatused 
Piret Voolaid. Vikerraadio "Keelesaade" (2016) Vanasõnad 
Piret Voolaid. Vikerraadio "Keelesaade" (2020) Spordiajakirjanike kõnepruuk 
Piret Voolaid. Vikerraadio "Keelesaade" (2022) Keerd- ehk naljaküsimused

Teaduskorralduslik tegevus
2003 Fraseoloogiakonverentsi korraldaja (23. novembril 2003 Eesti Kirjandusmuuseumis) 
2005 Folkloristide talvekonverentsi "Haldjas 10" korraldaja (15.–16. detsembril 2005 Marguse Puhkekeskuses)
2006 Eesti Kultuuriloo ja Folkloristika Keskuse aastakonverentsi "Tsensuur ja enesetsensuur" korraldaja (1.–2. novembril 2006 Rõuges) 
2006−2007 Üle-eestilise koolipärimuse kogumisvõistluse 2007 korraldustoimkonna liige
2010−2011 Üle-eestilise lasteaiapärimuse kogumisvõistluse 2011 korraldaja
2010−2020 Lasteaiaõpetajate iga-aastaste eesti keele koolitusseminaride (www.folklore.ee/kp/lp) korraldaja
2014 Üheksanda folkloristide talvekonverentsi "Folkloor ja sidusus" korraldaja (26.–27. veebruaril 2014 Uhtjärve Ürgoru Nõiariigis) 
2014 Akadeemik Arvo Krikmanni juubelisümpoosioni "Scala naturae" korraldaja (18. augustil 2014 Eesti Teaduste Akadeemias) 
2016 Eesti-uuringute Tippkeskuse konverentsi "Eesti-uuringute interdistsiplinaarsed dialoogid" korraldaja (28.–29. aprillil 2016 Jõgevamaal Tõrve külas) 
2016 Eesti-uuringute Tippkeskuse aastakonverentsi ja Kreutzwaldi päevade 60. konverentsi "Suuline ja kirjalik kultuuris: põimumised ja põrkumised" korraldaja (12.–13. detsembril 2016 Eesti Kirjandusmuuseumis) korraldaja

Liikmesus
2002−... Eesti Olümpiaakadeemia liige
2004−... Akadeemilise Rahvaluule Seltsi liige
2009−2011 Eesti Kultuurkapitali rahvakultuuri sihtkapitali nõukogu liige
2014−... Rahvusvahelise Parömioloogia Assotsiatsiooni  (International Association of Paremiology, AIP - IAP) liige, aastast 2021 rahvusvahelise nõukogu liige
2015−... Rahvusvahelise Etnoloogia ja Folkloori Seltsi SIEF (Société Internationale d´Ethnologie et de Folklore) liige
2015−2018 Eesti Kirjandusmuuseumi teadusnõukogu liige
2021−2023 Eesti Kultuurkapitali rahvakultuuri sihtkapitali nõukogu liige

Tunnustus
2000 Eesti Kultuurkapitali aastapreemia akadeemilise väljaande "Eesti mõistatused" autorite kollektiivile
2005 II auhind Eesti Teaduste Akadeemia üliõpilastööde võistlusel
2009 Ajakirja Keel ja Kirjandus aastaauhind
2014 Eesti muuseumimeene auhind (EMMA) (mängukaartide komplekt "Head eesti mõistatused") 
2020 Eesti folkloristika aastapreemia

Viited

Välislingid

Eesti folkloristid
Tartu Ülikooli filosoofiateaduskonna vilistlased
Sündinud 1971